Siringi ye ssente entongole ekozesebwa mu Uganda. Ssente zino ziri mu binusu ne mu mpapula. Siringi ssente etatera kugwa bbeeyi era ng’ekozesebwa mu kugulana kwonna okwetaagisa ensimbi. Mu mwaka gwa lukumi mu lwenda nkaaga mu mukaaga, ssente ez’ebinusu zaatandika okukozesebwa mu Uganda. Era nga zino kwaliko nnusu emu ne nnusu ebbiri. Wabula ennusu ebbiri zaakozesebwa mu mwaka ogwo gwokka. Oluvannyuma mu mwaka gwa lukumi mu lwenda nsanvu mu ebiri, ennusu ettaano zaafulumizibwa naye nazo zaggyibwawo mu mwaka gwe gumu. Mu lukumi mu lwenda nsanvu mu mukaaga, ennusu ataano zaaleetebwa. Mu mwaka gwa lukumi mu lwenda nkaaga mu mukaaga, bbanka ya Uganda era yafulumya ssente z’empapula nga zino za siringi ttaano, kkumi, abiri, n’ekikumi. Mu mwaka gwa lukumi mu lwenda nsanvu mu esatu, siringi ataano ez’olupapula zaafulumizibwa, era zaddirirwa siringi bitaano, olukumi mu mwaka gwa lukumi mu lwenda kinaana mu esatu, n’oluvannyuma ak’enkumi ettaano ne kafulumizibwa mu mwaka gwa lukumi mu lwenda kinaana mu etaano.